Xagħar abjad qotna, leħja xehba u twila, f'daqsxejn ta' kmajra, qalb il-għodda tiegħu, mis-sebħ sad-dlam, fil-ħidma iebsa w tqila, hemm jaħdem xwejjaħ, dejjem sejjer driegħu. Jinsa fix-xogħol kemm hi l-ħajja qalila; jinsa fix-xogħol min kellu x'jaqsam miegħu; jinsa l-moħqrija w l-għajb tan-nies bla ħila u d-dmugħ li tixtri rħis u bl-għali tbiegħu. Fil-kamra jwerżaq is-serrieq, u taqa' l-għuda maqtugħa. Iħabrek: xogħol għad baqa'… Ma jafx igħid 'għajjien', biex jarmi l-ħin. 'Mma ħdejh, xagħru tad-d'heb, għajnejh ferħana, jaħdem tgħidx kemm, f'idejh martell jew ċana, tfajjel sabiħ u ċkejken— il-Bambin. Ġużi CHETCUTI.